પ્રશ્ર્ન એ પણ છે કે, આર્કબિશપ ૨૦૧૯માં નવી સરકાર લાવવાની પ્રાર્થના અને ઉપવાસ કોના કહેવાથી શરૂ કરાવી રહ્યા છે? શું આની પાછળ કોઈ રાજનૈતિક પક્ષનો હાથ છે ? કે પછી વેટિકન સીટીનો હસ્તક્ષેપ ? ભારતમાં બિશપોની નિમણૂક સીધી પોપ દ્વારા જ કરવામાં આવે છે અને એ બિશપ પ્રાંત પ્રતિ જવાબદેહ હોય છે. ત્યારે શું પોપના કહેવાથી ભારતના આર્કબિશપો દ્વારા વડાપ્રધાન નરેન્દ્ર મોદી, ભારતીય જનતા પાર્ટી અને રાષ્ટ્રવાદી શક્તિઓને હરાવવાનું ષડયંત્ર રચાઈ રહ્યું છે ? આ વાત પર પણ વિચાર કરતાં બે મુખ્ય બાબતો ધ્યાનમાં આવે છે. આખરે પોપની ભારતીય રાજકારણમાં શું રુચિ હોય ? પોપ એટલે કે ચર્ચ શું કામ રાષ્ટ્રવાદી તાકાતોને હરાવી પોતાની કઠપૂતળી જેવી સરકાર બનાવવા માંગે છે ? શું મતાંતરણને લઈ પોપની ઊંઘ હરામ થઈ ગઈ છે અને બીજું કે શું ચર્ચ ભારતના રાજનૈતિક પક્ષોના આગ્રહ પર ઈસાઈ મતોનું ધ્રુવીકરણ કરી રહ્યું છે ?